### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling, idet udvalget bemærker, at det er tilkendegivet, at der på terræn alene vil blive adgang for flyttebiler, servicekørsel til områdets erhvervsfunktioner i form af arealer til standsning og parkering af køretøjer ved afhentning af erhvervsaffald og varelevering.

Johnnie Holm var forhindret i at deltage i udvalgets behandling af sagen.

Endelig vedtagelse af forslag til Lokalplan 1095, [adresse] - Maiken Andresen - [adresse], samt tillæg nr. 35 til Kommuneplan 2017.

### Resumé

Lokalplanområdet ligger ved Maiken Andresen, yderst på [adresse] Området ligger i byzone, er ca. 1,1 ha og var ved planens udarbejdelse kommunalt ejet.

Lokalplanen er udarbejdet på baggrund af et kommunalt konkurrenceudbud, vundet med projektet Lighthouse 2.0 af Anpartsselskabet Light-house United.

Formålet med lokalplanen er at skabe grundlag for realisering af Lighthouse 2.0’s nedre base. Lighthouse 2.0 højhuset kan opføres efter gældende lokalplan 815 og indgår derfor ikke i planlægning.

Forslaget til lokalplan nr. 1095 er ikke i overensstemmelse med rammerne i Kommuneplan 2017. Der er derfor udarbejdet forslag til kommuneplantillæg nr. 35 til Kommuneplan 2017.

Der er udarbejdet miljøvurdering.

Fra 6. juli til den 28. august 2018 har forslag til lokalplan, kommuneplantillæg og miljørapport været fremlagt i offentlig høring.  Der er modtaget ca. 332 høringsbidrag, hvoraf 283 bidrag var enslydende.

Brian Friis går primært på byggeriets højde og omfang og den afledte effekt heraf i forhold til skygge, vind og indbliksgener samt værdiforringelse af naboejendomme. Mange høringssvar stiller spørgsmålstegn ved planprocessen, og hvorfor lokalplanen ikke også omfatter Lighthouse X2 tårnet. Endelig er mange høringssvar kritiske i forhold til planlægningens indvirkning på trafikafviklingen og kvaliteten af opholdsarealerne i nærområdet.

På baggrund af høringsbidragene anbefaler Teknik og Miljø en række ændringer – herunder at højden reduceres, et lavere etagemeterantal, præciseringer vedrørende virksomhedsstøj samt sikring af udsigten fra [adresse].

### Indstilling

At 1) forslag til lokalplan nr. 1095 godkendes til endelig vedtagelse,

At 2) forslag til Tillæg nr. 35 til Kommuneplan 2017 godkendes til endelig vedtagelse,

At 3) høringssvar fra den offentlige høring besvares som beskrevet i bilag 4, ” Tematiserede og kommenterede høringsbidrag fra den offentlige høring”.

At 4) rettelser til Lokalplan nr. 1079 og Tillæg nr. 35 til Kommuneplan 2017 i ændringsnotatet bilag 5 godkendes til endelig vedtagelse.

At 5) forslag til sammenfattende redegørelse om miljøvurdering i bilag 6 godkendes til endelig vedtagelse.

### Sagens forløb

21-02-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 25-02-2019 Magistraten

Fremsendes til [adresse] med bemærkning, at Magistraten i mødet den 25. februar 2019 anbefaler, at byrådet tiltræder Magistratsafdelingen for Teknik og Miljøs indstilling af 20. februar 2019.

Johnnie Holm tog forbehold.

Rådmand Sonny Larsen var forhindret i at deltage i sagens behandling.

 06-03-2019 [adresse]
Sagens behandling blev udsat  i byrådets møde den 6. marts 2019.
 20-03-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. marts 2019.
 27-03-2019 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling, idet udvalget bemærker, at det er tilkendegivet, at der på terræn alene vil blive adgang for flyttebiler, servicekørsel til områdets erhvervsfunktioner i form af arealer til standsning og parkering af køretøjer ved afhentning af erhvervsaffald og varelevering.

Johnnie Holm var forhindret i at deltage i udvalgets behandling af sagen.

 03-04-2019 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 3. april 2019 har vedtaget Magistratens indstilling i overensstemmelse med erklæring fra Teknisk Udvalg af 27. marts 2019.

Enhedslisten de Rød-Grønnes byrådsgruppe tog forbehold omkring byggebreden.